Wöt au no es paar Wörtli zum Abschluss  säge (obwohl de Jesse mir d Wort zum Muul usnimmt)  Ich hoffe Ihr händ alli au so en super mega geniali Fasi 08 gha wie ich, wenn nöd den sind ihr selberschuld.....    Üse Hufe hed wieder einisch meh bewisse, dass mer ned nur musikalisch uf de höchi sind, nei au bim feste, tanze, singe und gas gäh simer ned schlächt dra gsi das Jahr, vorallem au a dene Ort womer üs als Ussetzigi behandlet het (Hitzkirch)    Es het so vilie lustigi, schöni, nachdänklichi und rührendi Moment gäh das  chamer mit Wort gar ned beschriebe.    Eine vo mim absolut bewegte Moment isch gsi wo üs die ehemalige Grühüs am Friitig sind cho es Ständli go spiele mit üsne alte Lieder vo damals. Da sind mer doch es paar trändli cho wo ich so a die 15 Jahr zrugg dänkt ha Euch ehemalige es riese danke für die schön Überraschig.  Den ned vergässe will ich au d' Papageno wo de Weg uf Allewinde gfunde händ um mit Ihrne Kläng z begeistere - herzliche Dank    Es grosses MERCI a üse Tambi wo mit sinere  Begeisterig, Freud und sim Hüftschwung üs alli mitgrisse het. Au es grosses Danke a üsi Büslifahrer, as OK, mim Vorstand, am Schminkkomitee, a üsne zwei Fraue vom Gwändlikomitee (das Gwand het super usgseh im Hufe vorallem im Schnee) a üsne Risotto-Chöch, Aperomeister, Vogelheu Bruzler, und alli guete Seele wo üs bim male, Zelt ufstelle, Büsli uslade usw. unterstützt händ. au an rest vo de Gugge danke für die glungne Uftritt.